text: Tysk opsang til sønderjyderne
  14 september 2015 kl. 08.30
  Det tyske mindretal opfordrer til, at vi behandler flygtninge bedre.
  Med store annoncer i flere dagblade blander Slesvigsk Parti sig i den aktuelle debat om flygtninge.
  Ifølge formanden for Slesvigsk Parti Carsten Leth Schmidt så udspringer annoncen af en frustration over, at mange ønsker grænsen lukket. 
   
  -Når det internationale samfund fejler, må vi tage vores del af ansvaret. Flygtninge er en ressource. Hvis vi får dem i arbejde og lærer dem dansk, så bliver de en gevinst for det danske samfund, siger Carsten Leth Schmidt til TV SYD.
   
  -Det er en helt forkert tilgang at lukke grænsen. Selvfølgelig er der en belastningsgrænse for hvor mange flygtninge Sønderjylland kan rumme, men der er vi slet ikke endnu, fortsætter formanden for det tyske mindretals parti.
  
  Sønderjylland når det er bedst. #velkommen #graenseland #mindretal pic.twitter.com/KYW35nlCPC
  
  